Diari Oficial de la Generalitat Valenciana


Sumari del DOGV 9179, del 22-09-2021 (2021/9502)

Extracte de la Resolució de 17 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions dirigides a la realització de programes d'interès general per a atendre finalitats de caràcter social amb càrrec al tram autonòmic de l'assignació tributària del 0,7% de l'Impost sobre la Renda de les Persones Físiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9179

Data del DOGV
:   22-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9502


Data del document
:   17-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 17 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions dirigides a la realització de programes d'interès general per a atendre finalitats de caràcter social amb càrrec al tram autonòmic de l'assignació tributària del 0,7% de l'Impost sobre la Renda de les Persones Físiques. [2021/9502]  
BDNS (identif.): 583120.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/583120  
  
Primer. Persones benificiàries  
Les entitats que tinguen la consideració d'entitats del tercer sector d'acció social definides en l'article 2 de la Llei 43/2015, de 9 d'octubre, del tercer sector d'acció social, així com les entitats o organitzacions no governamentals.  
També podran ser beneficiàries d'aquestes subvencions: les agrupacions d'organitzacions sense personalitat jurídica.  
  
Segon. Objecte  
La finalitat de les subvencions que es convoquen és finançar els programes d'interès general, tant que continguen despeses de naturalesa corrent com de capital, que atenguen finalitats d'interès social destinades a cobrir les necessitats específiques d'assistència social, dirigides a l'atenció de les persones en situació de pobresa i exclusió social o que es troben en altres situacions d'especial vulnerabilitat a la Comunitat Valenciana.  
  
Tercer. Convocatòria  
La convocatòria d'aquestes subvencions es publica en el mateix Diari Oficial de la Generalitat Valenciana on es publica aquest extracte.  
  
Quart. Import  
L'import previst en els pressupostos de la Generalitat per a l'exercici 2021 és de 81.422.157 euros en la línia S5177000, del capítol 4 de despeses, destinada als eixos de treball de l'1 al 15, i de 3.391.370 euros en la línia S5185000, del capítol 7, de despeses de naturalesa de capital, destinada a finançar els eixos 16. L'import total apuja a 29.351.710 euros.  
Aprovada la modificació pressupostària realitzada a aquest efecte, l'import total es desglossa en 95.639.459 euros, en la línia S5177000, i 1.570.750 euros, en la línia S5185000.  
El Ple del Consell Territorial de Serveis Socials i del Sistema per a l'Autonomia i Atenció a la Dependència, en sessió ordinària de 18 de juny de 2021, va acordar establir una quantia mínima en 2021 per a cada comunitat autònoma i ciutat amb estatut d'autonomia.  
Segons aquest acord, està previst un increment dels crèdits disponibles a conseqüència d'una transferència pressupostària del Ministeri per al finançament d'aquestes subvencions. Aquesta quantia addicional apuja a 3.336.046,00 euros, i queda condicionada a l'aprovació de l'expedient de generació de crèdit. A aquest efecte s'ha iniciat expedient de generació de crèdit per aquest import amb número d'expedient 16.020/21.  
D'acord amb el que disposen l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, i l'art. 26 de l'Ordre de bases d'aquestes subvencions, a conseqüència d'aquesta generació de crèdit, la persona titular de la Direcció General d'Acció Comunitària i Barris Inclusius, amb la concessió prèvia de la subvenció, establirà aquesta quantia addicional màxima en la dotació econòmica establida en aquesta convocatòria sense necessitat de nova convocatòria ni obrir nou termini de sol·licitud i acorda la seua assignació final a cadascun dels eixos.  
  
Cinqué. Termini de presentació de sol·licituds  
El termini de presentació de les sol·licituds serà de 10 hàbils i començarà l'endemà de la publicació d'aquesta resolució en el Diari Oficial de la Generalitat Valenciana.  
  
Sisé. Altres dades  
De conformitat amb el que preveu la disposició addicional primera de l'Ordre 8/2019, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente. A l'efecte de participació en aquesta sol·licitud de subvenció, es considera que la mateixa subscripció de la sol·licitud de subvenció per part de les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la plataforma autonòmica d'interoperabilitat.  
- Designar el compte bancari on es transferirà, en el seu cas, la subvenció.  
- Assumir les declaracions responsables de no-concurrència de causa legal per a obtenir la condició de persona beneficiària (art. 13 de la Llei 38/2003, general de subvencions).  
Es presentarà una sol·licitud telemàtica per cada entitat sol·licitant.  
La sol·licitud telemàtica està accessible en la seu electrònica de la Generalitat, https://sede.gva.esi constarà d'una part general (comuna per a totes les sol·licituds de subvenció a la Generalitat) i una altra d'específica, corresponent a aquesta convocatòria.  
  
València, 17 de setembre de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.